Alaquàs recapta 10.725 euros en el Joc Solidari
25/05/2010

# Alaquàs recapta 10.725 euros en el Joc Solidari

*   25/05/2010
*   [Imprimir](#)
*   Compartir
*    https://www.alaquas.org/documento.asp?id\_do=12089

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F12089%2F0&title=Ajuntament%20d%27Alaqu%C3%A0s.%20Premsa.Alaqu%C3%A0s%20recapta%2010.725%20euros%20en%20el%20Joc%20Solidari)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/12089/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2010/2/12089/25052010img_7077_Form_4.jpg)](https://www.alaquas.org/ficheros/documentos/2010/2/12089/25052010img_7077_Form_10.jpg "<a href='https://www.alaquas.org/ficheros/documentos/2010/2/12089/25052010img_7077_Form_10.jpg' target=_blank><i class='fa fa-external-link' aria-hidden='true'></i>.Alaquàs recapta 10.725 euros en el Joc Solidari</a>")

Els diners, obtinguts amb la participació d'entitats i col·legis d'Alaquàs, es destinaran a diferents projectes de cooperació internacional

Alaquàs ha recaptat enguany un total de 10.725 euros en el tradicional Joc Solidari d'Alaquàs i en les activitats promogudes amb motiu d'aquesta activitat organitzada per l'Ajuntament d'Alaquàs i la Comissió Solidària d'Alaquàs que enguany ha complit el 10é Aniversari.

Els diners, recaptats en el Sopar Solidari, la Diada Solidària, el Mercat Solidari, la Festa del Porrat i l'aportació realitzada per l'Ajuntament d'Alaquàs, es destinaran a un total de sis projectes de cooperació internacional elegits pels centres escolars d'Alaquàs. L'Alcaldessa d'Alaquàs, Elvira García Campos, va lliurar el passat dissabte els xecs a tots els col·legis participants i va entregar també un obsequi als xiquets i xiquetes finalistes del concurs de dibuix del Joc Solidari. L'Alcaldessa va estar acompanyada de la Regidora de Joventut, Diana Muñoz i del Regidor de Cooperació Internacional, Juan Antonio Oñate.

El Joc Solidari es va celebrar el passat dissabte 22 de maig al parc de la Sequieta, amb motiu de la Festa de la Primavera. L'objectiu d'aquesta activitat és recaptar fons per a projectes que aniran destinats a països del tercer món i consisteix en ensenyar els xiquets i xiquetes, a través de proves i jocs, les diferències que hi ha als cinc continents. Els participants d'aquest Joc Solidari juguen per aconseguir diners que cada centre destina a un projecte seleccionat i respecte al qual s'ha treballat prèviament a les aules.

Cada col·legi destinarà els diners que ha aconseguit a un projecte diferent. El col·legi Madre Josefa Campos recolçarà el col·legi Nuestra Señora del Pilar de Masaya (Nicaragua) a través de l'Associació de solidaritat Madre Josefa Campos; el Vila d'Alaquàs destinarà els diners al desenvolupament educatiu de la població Ruai de Kenya (Àfrica), a través de l'entitat Ameafrica; el col·legi Bonavista col·laborarà amb l'Associació de Cooperació amb Equador amb un projecte de centres de desenvolupament infantil i rehabilitació d'espais infantils a Catón Taitza (Equador); el col·legi Mare de Déu de l'Olivar cooperarà amb la delegació de Mans Unides d'Alaquàs en la cooperativa lletera per a la generació d'ingressos ubicada a Nivalda (Índia); els col·legis Sanchis Almiñano i Ciutat de Cremona destinaran els seus diners a la creació d'escoles d'infantil i primària per a nens de 3 a 12 anys de El Cercado (República Dominicana), posat en marxa per l'ONG De mi Casa a tu Casa; i el González Gallarza col·laborarà amb Educació sense Fronteres en el projecte de desenvolupament sostenible de la subconca del riu Chipillico-Piura de Perú.

Prèviament al Joc Solidari es va celebrar el divendres 21 de maig el tradicional Sopar Solidari, que enguany ha comptat amb la col·laboració del col·legi Bonavista. A la trobada acudiren més de 500 persones.